ฮั่งเส็งปิดเช้าพุ่ง 630.50 จุด คาดจีนกระตุ้นศก.เพิ่มเติม
ฮั่งเส็งปิดเช้าพุ่ง 630.50 จุด คาดจีนกระตุ้นศก.เพิ่มเติม
9 ก.ย. 2558

ดัชนีฮั่งเส็งตลาดหุ้นฮ่องกงปิดตลาดเช้าพุ่งขึ้นแข็งแกร่ง โดยดัชนีฮั่งเส็งเพิ่มขึ้น 630.50 จุด หรือ 2.97% ปิดภาคเช้าที่ 21,889.54 จุด เนื่องจากนักลงทุนคาดว่าทางการจีนจะประกาศมาตรการกระตุ้นเศรษฐกิจเพิ่มเติม หลังมีการเปิดเผยข้อมูลการค้าที่อ่อนแอเมื่อวานนี้        
ตลาดหุ้นจีนได้รับแรงหนุนจากมุมมองบวกที่ว่าจะมีการออกมาตรการเพื่อหนุนเศรษฐกิจและตลาดหุ้นภายในประเทศ หลังจากสำนักงานศุลกากรจีนเปิดเผยเมื่อวานนี้ว่า การค้าต่างประเทศของจีนในเดือนส.ค.ปรับตัวลง 9.7% เมื่อเทียบรายปี สู่ระดับ 2.04 ล้านล้านหยวน (3.208 แสนล้านดอลลาร์) ซึ่งเป็นการปรับตัวลงรุนแรงมากขึ้นหลังจากที่หดตัว 8.8% ในเดือนก.ค.
ส่วนการส่งออกในเดือนส.ค.ลดลง 6.1% เทียบรายปี แตะ 1.2 ล้านล้านหยวน หลังจากร่วงลง 8.9% ในเดือนก.ค. ขณะที่การนำเข้าในเดือนส.ค.ร่วงลง 14.3% มาอยู่ที่ 8.361 แสนล้านหยวน หลังจากลดลง 8.6% ในเดือนก.ค.
               